96/644/EY: Neuvoston päätös, tehty 11 päivänä marraskuuta 1996, puolijohdetuotteiden piirimallien oikeudellisen suojan ulottamisesta koskemaan Mansaaresta olevia henkilöitä



Virallinen lehti nro L 293 , 16/11/1996 s. 0018 - 0019



NEUVOSTON PÄÄTÖS, tehty 11 päivänä marraskuuta 1996, puolijohdetuotteiden piirimallien oikeudellisen suojan ulottamisesta koskemaan Mansaaresta olevia henkilöitä (96/644/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon puolijohdetuotteiden piirimallien oikeudellisesta suojasta 16 päivänä joulukuuta 1986 annetun neuvoston direktiivin 87/54/ETY (1) ja erityisesti sen 3 artiklan 7 kohdan, ottaa huomioon komission ehdotuksen, sekä katsoo, että yhteisössä oikeutta puolijohdetuotteiden piirimallien oikeudelliseen suojaan sovelletaan henkilöihin, joille suoja on myönnetty direktiivin 87/54/ETY 3 artiklan 1-5 kohdan mukaisesti, oikeus suojaan voidaan neuvoston päätöksellä ulottaa koskemaan henkilöitä, jotka mainittujen säännösten mukaan eivät saa suojaa, kyseisen suojan ulottamisesta laajemmalle on päätettävä koko yhteisön tasolla, yhteisön on 7 päivästä marraskuuta 1987 alkaen ulottanut suojan koskemaan Mansaaresta olevia henkilöitä neuvoston peräkkäisten väliaikaisten päätösten perusteella, joista viimeisin on 19 päivänä joulukuuta 1994 tehty päätös 94/828/ETY (2), tätä päätöstä on sovellettu 31 päivään joulukuuta 1995, Mansaaressa on puolijohdetuotteiden piirimallien suojan alalla asianmukainen lainsäädäntö (3); tämä lainsäädäntö on tullut voimaan 1 päivänä tammikuuta 1994; siinä sovelletaan direktiiviä 87/54/ETY ja se saattaa voimaan neuvoston aikaisemmat asiaa koskevat päätökset; Mansaari ulottaa tämän lainsäädännön soveltamisen koskemaan yhteisön jäsenvaltioiden kansalaisia, teollis- ja tekijänoikeuksien kauppaan liittyvistä näkökohdista 15 päivänä huhtikuuta 1994 tehty sopimus asettaa Maailman kauppajärjestön jäsenille velvoitteen myöntää integroitujen piirien piirimalleille sopimuksen omien määräysten sekä niiden integroituihin piireihin liittyvästä henkisestä omaisuudesta tehdyn sopimuksen määräysten mukainen suoja, joihin ensin mainitussa sopimuksessa viitataan, tämä sopimus samoin kuin Maailman kauppajärjestön perustamissopimus, jonka liitteenä ensin mainittu sopimus on, on tullut voimaan 1 päivänä tammikuuta 1995, on ennakoitavissa, että Yhdistyneen kuningaskunnan hallitus soveltaa Mansaareen Maailman kauppajärjestön perustamissopimusta ja että Mansaareen sovelletaan sopimusta teollis- ja tekijänoikeuksien kauppaan liittyvistä näkökohdista, säädökset, jotka takaavat piirimallien alalla suojan yhteisöstä oleville henkilöille ovat edelleen voimassa Mansaaressa, ja olisi jatkettava direktiivin 87/54/ETY mukaisen suojan ulottamista Mansaareen 1 päivästä tammikuuta 1996 kunnes Maailman kauppajärjestön perustamissopimus ulotetaan koskemaan Mansaarta teollis- ja tekijänoikeuksien kauppaan liittyvistä näkökohdista tehdyn sopimuksen määräysten kautta, ON TEHNYT TÄMÄN PÄÄTÖKSEN: 1 artikla Jäsenvaltiot laajentavat direktiivin 87/54/ETY mukaista oikeudellista suojaa seuraavasti: a) luonnollisia henkilöitä, jotka ovat Mansaaren kansalaisia tai joilla on vakinainen asuinpaikka Mansaaren alueella, kohdellaan samalla tavoin kuin jonkin jäsenvaltion kansalaisia; b) Mansaaren yhtiöitä ja muita oikeushenkilöitä, joilla on siellä todellinen ja toiminnassa oleva teollisuus- tai liikelaitos, kohdellaan siten kuin niillä olisi todellinen ja toiminnassa oleva teollisuus- tai liikelaitos jonkin jäsenvaltion alueella. 2 artikla Tätä päätöstä sovelletaan 1 päivästä tammikuuta 1996. Jäsenvaltioiden on ulotettava tämän päätöksen mukainen suoja koskemaan 1 artiklassa tarkoitettuja henkilöitä, kunnes teollis- ja tekijänoikeuksien kauppaan liittyvistä näkökohdista tehdyn sopimuksen määräykset sitoisivat Mansaarta sen liityttyä Maailman kauppajärjestön perustamissopimukseen. Kaikki päätöksen 87/532/ETY, päätöksen 90/511/ETY, päätöksen 94/828/EY tai tämän päätöksen mukaisesti saadut yksinoikeudet ovat voimassa direktiivissä 87/54/ETY vahvistetun ajan. 3 artikla Tämä päätös on osoitettu jäsenvaltioille. Tehty Brysselissä 11 päivänä marraskuuta 1996. Neuvoston puolesta R. QUINN Puheenjohtaja (1) EYVL N:o L 24, 27.1.1987, s. 36 (2) Puolijohdetuotteiden piirimallien oikeudellisen suojan ulottamisesta koskemaan eräistä maista tai eräiltä alueilta peräisin olevia henkilöitä 26 päivänä lokakuuta 1987 tehty neuvoston päätös 87/532/ETY (EYVL N:o L 313, 4.11.1987, s. 22); puolijohdetuotteiden piirimallien oikeudellisen suojan ulottamisesta koskemaan eräistä maista ja eräiltä alueilta olevia henkilöitä 9 päivänä lokakuuta 1990 tehty toinen neuvoston päätös 90/511/ETY (EYVL N:o L 285, 17.10.1990, s. 31); puolijohdetuotteiden piirimallien oikeudellisen suojan ulottamisesta koskemaan Amerikan yhdysvalloista ja eräiltä alueilta olevia henkilöitä 21 päivänä joulukuuta 1992 tehty neuvoston päätös 93/16/ETY (EYVL N:o L 11, s. 19.1.1993, s. 20), sellaisena kuin se on muutettuna 27 päivänä syyskuuta 1993 tehdyllä päätöksellä 93/520/ETY (EYVL N:o L 246, 2.10.1993, s. 31); puolijohdetuotteiden piirimallien oikeudellisen suojan ulottamisesta koskemaan eräiltä alueilta olevia henkilöitä 19 päivänä joulukuuta 1994 tehty neuvoston päätös 94/828/EY (EYVL N:o L 351, 31.12.1994, s. 12). (3) Oikeutta (puolijohteiden piirimalleja kuvaaviin) piirroksiin koskeva 14 päivänä joulukuuta 1993 annettu säädös ja vuoden 1993 (puolijohteiden piirimalleja kuvaavia) piirroksia koskevat 18 päivänä tammikuuta 1994 annetut säädökset.